Eelnõu

NARVA LINNAVOLIKOGU

O T S U S

Narvas

Projekti “Narva Lõvi Päevad 2009” omafinantseeringu kinnitamine ja sildfinantseerimise lubamine.
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet valmistab ette projektitaotlust “Narva Lõvi Päevad 2009“. Projektitaotlus esitatakse EASi Piirkondade konkurentsivõime tugevdamise väikeprojektide programmi. Programmi toetavate tegevuste hulka kuulub piirkonnaspetsiifiliste või Eestis ainulaadsete regulaarürituste käivitamine ja edasiarendamine, sealhulgas traditsioone loovate ürituste algatamine. 
Ürituse väljatöötamiseks tellis Narva Linna Arenduse ja Ökonoomika Amet ürituse kontseptsiooni ja teostatavus-ja tasuvusanalüüsi. Ürituse strateegia koosneb neljast osast:

I Narva Lõvi sümboli tutvustamine Narva Lõvi ürituse kaudu

II Turismi aktiviseerimine turismikampaania abil

III Imago tõstmine imagokampaania abil

IV Narva investeerimiskliima ja infrastruktuuri parandamine rahvusvahelise seminari abil

Ürituse kogumaksumus on ligikaudu 3 471 000 krooni. 

EASi Piirkondade konkurentsivõime tugevdamise väikeprojektide programmist taotleb linn      1 000000 krooni, millele lisandub Narva linna omafinantseering 15% ehk 176 471 krooni. Omafinantseering jaguneb kahe aasta peale: 2008. aastal 70 000 kr ja 2009. aastal 106 471 krooni.  

Ülejäänud rahastamisallikad:

· EAS Turismiarenduskeskus ca 500 000 kr

· Integratsiooni SA ca 150 000 kr
· Kultuuriministeerium ca 50 000 kr
· Sponsorlus ca 200 000 kr
· Üritusest saadud tulu ca 1 394 530 kr (piletimüük, müügiload, suveniirimüük jm).
Ürituse läbiviimise ajaks on valitud juuli, kuna linna külastatavus on siis kõige suurem. Erinevalt juunist ja augustist ei toimu juulikuus linnas suuri massiüritusi. Juuli sobib ürituse läbiviimiseks ka valdavalt soodsate ilmastikutingimuste poolest. Üritus on planeeritud 2009. aasta 17.-19. juuli peale.
Narva Lõvi Päevade idee on korraldada interaktiivseid tuure, mänge ja etendusi Narva linnas kolme päeva jooksul. Kolmel päeval toimuvad Narva linna ajaloolistes kohtades (jõe äärne ala, sadam, raekoda, kunstigalerii) ajaloolised ja meelelahutuslikud tuurid, seiklusmängud, aaretejahid, näitused ja loengud, kus läbi meelelahutuse ja interaktiivse tegevuse tutvutakse Narva kohalike vaatamisväärustega ning eelkõige kuulsusrikka ajalooga. 18. juulil toimub Joaorus põhiüritus – maavõistlus Narva Lion Cup, kus Eesti maakondade ja eri rahvuste võistkonnad võistlevad maa- ja vee atraktsioonidel. Karikas antakse välja kahes kategoorias: Eesti maakondade võistlus ja rahvusvaheliste meeskondade maavõistlus. Antud üritusest tehakse ka telesaade Eesti ja naaberriikide telekanalitesse. Telesaade tagab üritusele suurema usaldatavuse, populaarsuse ning atraktiivsuse sponsorite ligimeelitamiseks. Narva loob Lõvi näol endale sümboli, mis kannab ajaloolist tausta ning sümboliseerib Narva all toimuvaid võitlusi. Lõvi muutuks Narva turismiobjektiks, kust avaneb vaade Eesti ühe huvitavaimale paigale, kus üheskoos on Joaorg, Hermanni linnus ja Ivangorodi kindlus, Narva jõgi ning Euroopa Liidu ja Venemaa piir. Ürituse idee on huvitav, eristuv ning ajalooliselt atraktiivne eestlaste, venelaste, rootslaste, soomlaste ja lätlaste jaoks. Narva Lõvi puudutab antud rahvaste ajaloolist mälu kui kohana, kus on pidevalt võideldud ja jõudu katsutud. Ürituse läbiviimine on plaanitud osta sisse professionaalselt agentuurilt, kellel on kogemusi turismi, meedia ja üritusturunduse alal.
Programmi kohaselt peab taotleja algul ise kõik projekti kulud katma, sest toetus laekub alles projekti vahearuannete ja lõpparuande esitamist. 

Narva Linnavolikogu otsusega on vaja kinnitada projekti omafinantseering ja anda Linnavalitsusele luba võtta silfinantseeringut projekti kulude katmiseks. Sildfinantseeringut on vaja projekti positiivse rahastamiseotsuse korral 2008. aastal summas 400 000 krooni ja 2009. aastal samuti 400 000 kr.

Projekt vastab Narva linna arengukavale:

Strateegiline eesmärk 2.1: linna maine on parendatud

Tegevussuund 2.1.1: tõhustada olemasolevaid ja töötada välja uued meetmed linna maine kujundamiseks ja informatsiooni paremaks levitamiseks.

Ülesanded: 2.1.1.1 linna positiivse maine turustamine; 2.1.1.2 uute reklaamtoodete valmistamine; 2.1.1.4 regulaarsete spordi- kultuuri- ja meelelahutusürituste läbiviimine ja nende tutvustamine.

2. ÕIGUSLIKUD JÄRELDUSED

Projektide omafinantseeringu kinnitamine ja sildfinantseerimiseks loa andmine on võimalik Narva Linnavolikogu otsusega, sest see ei ole seadusega antud kellelegi teise kinnitada.  Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 ning Linnavara eeskirja (vastu võetud Narva Linnavolikogu määrusega  21.06.2005 nr 20/57)  § 4 punktile 34.1  õigus vastu võtta laene ja teisi varalisi kohustusi.

3. OTSUS

3.1 Kinnitada projekti “Narva Lõvi Päevad 2009” omafinantseeringuks 176 471 krooni. 

3.2 Omafinantseering eraldada projekti positiivse rahastamise otsuse korral järgmiselt: 
 - 2008. aasta omafinantseering reservfondi arvelt summas 70 000 kr;

 - 2009. aasta omafinantseering näha ette 2009. aasta linna eelarves summas 106 471 kr.
3.3 Narva Linnavalitsusel võtta projekti positiivse rahastamise otsuse korral toetuse katmiseks sildfinantseeringu pangalaen 2008. aastal summas 400 000 kr ja 2009. aastal 400 000.
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

Mihhail Stalnuhhin

